#

# **ტრენინგი: **ინტელექტუალური საკუთრების უფლებების საკითხებზე****

**პროექტის შესახებ**

ევროკავშირისა და კონრად ადენაუერის ფონდის მიერ დაფინანსებული პროექტი „**სამოქალაქო საზოგადოების ინიციატივა:**  *მდგრადი, ღია და ანგარიშვალდებული სამოქალაქო საზოგადოების ორგანიზაციები საქართველოს განვითარებისთვის“* მიზნად ისახავს, გააძლიეროს სამოქალაქო საზოგადოება როგორც დამოუკიდებელი, მდგრადი, გამჭვირვალე და ანგარიშვალდებული აქტორი მთელი საქართველოს მასშტაბით.

პროექტს სამი კონკრეტული ამოცანა აქვს:

1. საქართველოში სამოქალაქო საზოგადოების მდგრადი განვითარებისთვის საჭირო სამართლებრივი და ფინანსური გარემოს გაუმჯობესება, მათ შორის, სახელმწიფო დაფინანსების გამჭვირვალობა და არასახელმწიფო დაფინანსების გამრავალფეროვნება, ბიზნესის კორპორაციული სოციალური პასუხისმგებლობის კულტურის პოპულარიზაცია.
2. სამოქალაქო საზოგადოების ორგანიზაციებსა და მათ სამიზნე აუდიტორიას შორის კავშირების გამყარება, მათ შორის, სამოქალაქო ღირებულებების პოპულარიზაცია, საზოგადოების სამოქალაქო აქტიურობის ხელშეწყობა და საზოგადოების საჭიროებებზე ორიენტირებული საქმიანობის წახალისება.
3. სამოქალაქო საზოგადოების ორგანიზაციების შესაძლებლობების განვითარება და სამოქალაქო სექტორის ინსტიტუციური გაძლიერება ქვეყნის მასშტაბით, განსაკუთრებით ზედამხედველობისა და ადვოკატირების თვალსაზრისით.

პროექტს ახორციელებს კონსორციუმი კონრად ადენაუერის ფონდის (KAS) ხელმძღვანელობით შემდეგ არასამთავრობო ორგანიზაციასთან ერთად - საქართველოს სტრატეგიული კვლევებისა და განვითარების ცენტრი (CSRDG), სამოქალაქო საზოგადოების ინსტიტუტი (CSI), კონსულტაციის და ტრენინგის ცენტრი (CTC), განათლების განვითარების და დასაქმების ცენტრი (EDEC) და ევროპული პოლიტიკის ინსტიტუტი (IEP).

"სამოქალაქო საზოგადოების ინიციატივა" ემყარება ევროკავშირის მიერ მხარდაჭერილი პროექტის "სამოქალაქო საზოგადოების განვითარების ინიციატივა" (CSSIGE 2017-2020) განხორციელების პროცესში მიღებულ ცოდნასა და გამოცდილებას.

CSRDG-ის მიერ განსახორციელებელი აქტივობებიდან ერთ-ერთი ითვალისწინებს ტრენინგების ჩატარებას ევროკავშირსა და საქართველოს შორის ასოცირების ხელშეკრულების ამა თუ იმ სფეროს მონიტორინგისა და ადვოკატირების მიმართულებით.

ტრენინგის მიზანია, **ინტელექტუალური საკუთრების უფლებების საკითხებზე** საზოგადოების ცნობიერების ამაღლების გზით,ხელი შეუწყოს ამ სფეროში ასოცირების შეთანხმების შესრულების საზოგადოებრივ მონიტორინგსა და ადვოკატირებას.

ონლაინ ტრენინგი ჩატარდება **2024 წლის 13 მაისს** 11:00-15:00 სთ დროის ინტერვალში,ZOOM აპლიკაციის საშუალებით, და მოიცავს შემდეგი საკითხებს:

* რა არის ინტელექტუალური საკუთრება და რატომ არის მნიშვნელოვანი ინტელექტუალური საკუთრების უფლებების დაცვა და აღსრულება ეროვნულ, საერთაშორისო და რეგიონულ (ევროკავშირის) დონეზე - ელენე სეხნიაშვილი, ინტელექტუალური საკუთრების სამართლის ექსპერტი
* საერთაშორისო თანამშრომლობა, კანონმდებლობისა და პრაქტიკის ჰარმონიზება და გადმოღება ევროკავშირთან ინტელექტუალური საკუთრების სფეროში - მიღწევები და სამომავლო ნაბიჯები - ელენე სეხნიაშვილი, ინტელექტუალური საკუთრების სამართლის ექსპერტი
* ინტელექტუალური სამართლის საკითხები ევროკავშირში გაწევრიანების მოლაპარაკებებისას - აღმოსავლეთ ევროპის ქვეყნების გამოცდილება - ანა რაკი მარინკოვიჩი, ინტელექტუალური საკუთრების სამართლის ექსპერტი, ხორვატია.

ტრენინგზე მონაწილეობის მისაღებად საჭიროა წინასწარი რეგისტრაცია.

**ტრენინგის მონაწილეთა რეგისტრაციის ვადა: 2024 წლის 7 მაისი, 00:00 საათი**

ტრენინგზე სარეგისტრაციო ბმული: <https://shorturl.at/czOZ8>

**ონლაინ ტრენინგის ბმული და დღის წესრიგი** შერჩეულ მონაწილეებს დაეგზავნებათ მათ მიერ მითითებული ელექტრონული ფოსტის მისამართზე.

**გაითვალისწინეთ:** ტრენინგზე ადგილები შეზღუდულია. მონაწილეთა დიდი რაოდენობის დარეგისტრირების შემთხვევაში, პრიორიტეტი მიენიჭება პირველ რიგში დარეგისტრირებულ კანდიდატებს/ორგანიზაციებს.

